**שמות כ"ב 20 – 23**

20 אל תנצל תושב זר ואל תציק לו, כי גם אתם הייתם תושבים זרים במצריים.
21 אסור להציק לשום יתום או אלמנה. 22 אם תציק לו והוא יזעק אליי לעזרה, אשמע את זעקתו, 23 אכעס ואהרוג אתכם במלחמה. אז יהיו נשותיכם אלמנות ובניכם יתומים.

**דברים כ"ד 17 – 22**

17 אל תַפלה במשפט את התושבים הזרים ואת היתומים. אל תקח מאלמנה את הבגד שלה כעירבון. 18 זִכרו שהייתם עבדים במצריים וה' אלוהיכם שִחרר אתכם משם, לכן אני מצווה עליכם לעשות זאת.
19 אם תשכח ערימת שיבולים בשדה כאשר תקצור את שדותיך, אל תשוב לקחת אותה. הַשאֵר אותה לתושבים הזרים, ליתומים ולאלמנות כדי שה' אלוהיך יברך אותך בכל מעשיך. 20 כאשר תחבוט בעצי הזית שלך כדי להפיל מהם זיתים, אל תחזור לאסוף את הזיתים שנותרו על העץ. הַשאֵר אותם לתושבים הזרים, ליתומים ולאלמנות.

21 כאשר תבצור את הענבים בכרמך, אל תחזור לאסוף את הענבים שנשארו על הגפן. הַשאֵר אותם לתושבים הזרים, ליתומים ולאלמנות. 22 זִכרו שהייתם עבדים במצריים, לכן אני מצווה עליכם לעשות זאת.

**ויקרא יט 34**

34 התייחס אליו כאל בן ישראל מלידה. אהוֹב אותו כפי שאתה אוהב את עצמך, כי גם אתם הייתם תושבים זרים במצריים. אני ה' אלוהיכם.

**עמוס ה 12 – 15**

12 כן, אני יודע שהפשעים שלכם רבים והחטאים שלכם חמורים. אתם שונאים את הצדיק, דורשים שוחד ומעוותים את משפט העניים. 13 לכן ישתוק אדם נבון בזמן הזה כי זהו זמן רע. 14 חפשו את הטוב ולא את הרע כדי שתחיו וה' אלוהי צבאות באמת יהיה אתכם כפי שאמרתם. 15 שִנאו את הרע ואהבו את הטוב ועשו בשער העיר משפט צדק גלוי, אולי ירחם ה' צבאות על הנותרים משבטי יוסף".

**עמוס ב 6 – 8**

6 כך אמר ה': "על הפשעים המצטברים של אנשי ישראל לא אסלח. על שמכרו חפים מפשע תמורת כסף ונזקקים תמורת נעליים. 7הם חומדים את עפר הארץ שעל ראשיהם של נזקקים ומעוותים את משפט העניים. איש ואביו הולכים אל אותה נערה וכך הם מחללים את שמי הקדוש. 8 על בגדים שלקחו כעירבון הם שוכבים ליד כל מזבח, שותים בבית אלוהיהם את היין שקיבלו מהעניים כקנס.

**ישעיהו א 15 – 17**

15 כאשר תרימו את כפות ידיכם בתפילה, אתעלם מכם. גם אם תרבו בתפילה לא אשמע. ידיכם מלאות דם. 16 רחצו, טהרו את עצמכם, סלקו מלפניי את מעשיכם הרעים, הפסיקו לעשות רע. 17 לִמדו לעשות את הטוב, שאפו למשפט צדק, ישרו את דרכו של הרשע, שִפטו בצדק את היתומים, הגנו על האלמנות".

**ירמיהו ז 5 – 6**

5 אם תתקנו את דרכיכם ואת מעשיכם, תשפטו בצדק בין אנשים, 6 לא תנצלו תושבים זרים, יתומים ואלמנות, לא תהרגו חפים מפשע במקום הזה ולא תלכו אחרי אלוהים אחרים שמביאים עליכם אסונות,